b"\n_START_ARTICLE_\nRam\xc3\xb3n V\xc3\xa1zquez Garc\xc3\xada\n_START_SECTION_\nTraject\xc3\xb2ria\n_START_PARAGRAPH_\nFormat al planter del Sevilla FC, debuta amb el primer equip en un partit de la 82/83 contra la UD Salamanca, tot marcant un gol als 13 minuts. Tot i aquest prometedor inici, no disposaria de massa oportunitats els dos anys seg\xc3\xbcents. La temporada 85/86 seria cedit al Recreativo de Huelva, on va quallar una bona temporada._NEWLINE_De nou al Sevilla, la 86/87 seria la seua millor campanya. Anotaria fins a 16 gols en 40 partits. Seria l'\xc3\xa8poca m\xc3\xa9s reeixida de la seua carrera: entre 1986 i 1989 marca fins a 35 gols en lliga, es converteix en campi\xc3\xb3 d'Europa sub-21 i debuta amb l'absoluta espanyola._NEWLINE_Sofreix un daltabaix per les lesions a la 89/90, per\xc3\xb2 recuperaria la titularitat durant dues temporades m\xc3\xa9s, tot i que els seus registres golejadors minvarien._NEWLINE_L'estiu de 1992 no arriba a un acord de renovaci\xc3\xb3 amb el Sevilla i fitxa pel Deportivo de La Corunya. Per\xc3\xb2, de nou les lesions el mantenen un any en blanc. La temporada 93/94 provaria de recuperar-se a les files de l'Albacete Balompi\xc3\xa9, jugant 17 partits, tot de suplent. Al final d'eixa campanya hi va penjar les botes, amb el balan\xc3\xa7 de 232 partits i 45 gols en primera divisi\xc3\xb3._NEWLINE_Despr\xc3\xa9s de la seua retirada ha estat part de l'equip t\xc3\xa8cnic del Sevilla FC.\n_START_SECTION_\nInternacional\n_START_PARAGRAPH_\nRam\xc3\xb3n va ser tres vegades internacional amb la selecci\xc3\xb3 espanyola de futbol, tot debutant en 1987 contra Holanda._NEWLINE_En categoria sub-21 va ser campi\xc3\xb3 d'Europa el 1986. L'andal\xc3\xbas va marcar el penal decisiu a la final contra It\xc3\xa0lia."